U-I-198/97
Natisni
Opravilna št.:
U-I-198/97
Datum odločitve:
13. 10. 1999
Objavljeno:
OdlUS VIII, 221
ECLI:
ECLI:SI:USRS:1999:U.I.198.97
Akt:
Zakon o graditvi objektov (Uradni list SRS, št. 34/84 in 29/86 in Uradni list RS, št. 59/96) (ZGO), 51., 2. odst. 63., 3. tč. 2. odst. 76. b, 100. e čl.
Izrek:
Postopek za preizkus pobude za začetek postopka za oceno ustavnosti 51. člena, drugega odstavka 63. člena, 3. točke drugega odstavka 76. b člena in 100. e člena Zakona o graditvi objektov se ustavi.
Evidenčni stavek:
Ker je pobudnik umaknil pobudo, je Ustavno sodišče postopek ustavilo.
Geslo:
Umik pobude in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Bele, Novo mesto
Datum vloge:
10. 6. 1997
Vrsta odločitve:
sklep
Vrsta rešitve:
ustavitev
Dokument:
US19702
Dokument v PDF obliki:
U-I-198-97.pdf
115 KB
Prenesite datoteko
U-I-198/97
13. 10. 1999
S K L E P
Ustavno sodišče je v postopku za preizkus pobude Janeza Beleta iz Novega mesta in drugih na seji dne 13. oktobra 1999
s k l e n i l o :
Postopek za preizkus pobude za začetek postopka za oceno ustavnosti 51. člena, drugega odstavka 63. člena, 3. točke drugega odstavka 76. b člena in 100. e člena Zakona o graditvi objektov (Uradni list SRS, št. 34/84 in 29/86 in Uradni list RS, št. 59/96) se ustavi.
O b r a z l o ž i t e v
1. Skupina pobudnikov, ki jih zastopa Janez Bele iz Novega mesta (v nadaljevanju: pobudnik), izpodbija določbe 51. člena, drugega odstavka 63. člena, 3. točke drugega odstavka 76. b člena in 100. e člena Zakona o graditvi objektov (v nadaljevanju: ZGO), s katerimi je določena vrsta oziroma stopnja strokovne izobrazbe, ki je pogoj za opravljanje projektantskih in drugih del pri graditvi objektov. Po mnenju pobudnika pomenijo navedene določbe kršitev pravice gradbenih tehnikov do opravljanja del pri projektiranju oziroma graditvi objektov, zato naj bi bile v nasprotju z določbami 49. člena Ustave o svobodi dela.
2. Ustavno sodišče je pobudnika seznanilo s pojasnili, ki jih je z zvezi z obravnavano zadevo pripravilo Ministrstvo za okolje in prostor in v katerih so podana pojasnila k izpodbijanim zakonskim rešitvam. Pri tem je Ustavno sodišče pobudnika opozorilo tudi na zadnjo novelo Zakona (Zakon o spremembah in dopolnitvah Zakona o graditvi objektov, Uradni list RS, št. 45/99 - v nadaljevanju: ZGO-C), s katero je zakonodajalec odpravil neskladja Zakona z Ustavo, ugotovljena z odločbo št. U- I-14/97 z dne 19. 11. 1998 (Uradni list RS, št. 83/98 in OdlUS VII, 204).
3. Pobudnik je z vlogo z dne 23. 9. 1999 Ustavnemu sodišču sporočil, da so bile z ZGO-C odpravljene pomanjkljivosti, na katere je opozarjal v pobudi in meni, da je zadeva z navedeno novelo ustrezno rešena. Ker je pobudnik s tem smiselno umaknil pobudo, je Ustavno sodišče postopek ustavilo.
4. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen